Document ID: 31992R0338

ΚΑΝΟΝΙΣΜΟΣ ( ΕΟΚ ) αριθ . 338/92 ΤΗΣ ΕΠΙΤΡΟΠΗΣ της 12ης Φεβρουαρίου 1992 περί λεπτομερών κανόνων εφαρμογής του κανονισμού ( ΕΟΚ) αριθ . 3763/91 του Συμβουλίου όσον αφορά την κοινοτική ποσόστωση κατά την εισαγωγή 8 000 τόνων πίτουρων σιταριού που υπάγονται στον κωδικό ΣΟ 2302 30 και που κατάγονται από τα κράτη ΑΚΕ, στο γαλλικό διαμέρισμα της νήσου της Ρεϋνιόν
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ) αριθ . 3763/91 του Συμβουλίου της 16ης Δεκεμβρίου 1991 για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα ( 1 ), και ιδίως το άρθρο 3 παράγραφος 5,
Εκτιμώντας :
ότι ο κανονισμός ( ΕΟΚ ) αριθ . 3763/91 έχει προβλέψει, στο άρθρο 3 παράγραφος 4, ότι δεν εισπράττεται εισφορά κατά την εισαγωγή πίτουρων σιταριού που υπάγονται στον κωδικό ΣΟ 2302 30 στο γαλλικό διαμέρισμα της νήσου Ρεϋνιόν εντός ορίου ποσοστώσεως 8 000 τόνων ετησίως που κατάγονται από τα κράτη ΑΚΕ -
ότι πρέπει αρχικώς να προβλεφθούν οι λεπτομερείς κανόνες για τη διαχείριση της εν λόγω ποσοστώσεως - ότι στο πλαίσιο αυτό, είναι σκόπιμο να προβλεφθεί ότι τα πιστοποιητικά εισαγωγής εκδίδονται μετά την πάροδο ορισμένης προθεσμίας εξετάσεως και, αν χρειαστεί, για τον καθορισμό ενιαίου συντελεστή μειώσεως των ζητούμενων ποσοτήτων - ότι, επιπλέον, προς το συμφέρον των εμπορευομένων, πρέπει να προβλεφθεί ότι η αίτηση πιστοποιητικού μπορεί να αποσυρθεί μετά τον καθορισμό του συντελεστή μειώσεως -
ότι, μεριμνώντας για τη διευκόλυνση της διαχειρίσεως της ποσοστώσεως, πρέπει να προβλεφθεί ότι η Γαλλία λαμβάνει τις αποφάσεις σχετικά με την εφαρμογή ενιαίου συντελεστή μειώσεως των ζητούμενων ποσοτήτων - ότι μια τέτοια διαδικασία απαιτεί να ενημερώνεται τακτικά η Επιτροπή σχετικά με τις αποφάσεις που λαμβάνονται επ' αυτού -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο παρών κανονισμός θεσπίζει τους λεπτομερείς κανόνες εφαρμογής της ετήσιας κοινοτικής ποσοστώσεως κατά την εισαγωγή στο γαλλικό διαμέρισμα της Ρεϋνιόν, με απαλλαγή από εισφορά, 8 000 τόνων πίτουρων σιταριού που υπάγονται στον κωδικό ΣΟ 2302 30 και κατάγονται από τα κράτη ΑΚΕ, κατ' εφαρμογή του άρθρου 3 παράγραφος 4 του κανονισμού ( ΕΟΚ) αριθ . 3763/91 . Άρθρο 2
1 . Οι αιτήσεις πιστοποιητικών εισαγωγή στα πλαίσια της ποσοστώσεως του άρθρου 1 υποβάλλονται στην αρμόδια αρχή που ορίζεται από τη Γαλλία για το σκοπό αυτό κάθε Δευτέρα στις 13.00, ώρα Βρυξελλών και, εάν η ημέρα αυτή δεν είναι εργάσιμη, την επόμενη πρώτη εργάσιμη Δευτέρα .
2 . Μία αίτηση πιστοποιητικού εισαγωγής δεν μπορεί να αφορά ποσότητα μεγαλύτερη από τη διαθέσιμη ποσότητα ποσόστωσης .
3 . Εάν οι αιτήσεις πιστοποιητικών εισαγωγής υπερβαίνουν τις διαθέσιμες ποσότητες, το κράτος μέλος καθορίζει ενιαίο συντελεστή μειώσεως των ζητούμενων ποσοτήτων το αργότερο την τρίτη εργάσιμη ημέρα μετά την ημέρα υποβολής των αιτήσεων . Στην περίπτωση αυτή, η αίτηση πιστοποιητικού μπορεί να αποσυρθεί, κατόπιν γραπτής αιτήσεως, εντός προθεσμίας μίας εργάσιμης ημέρας μετά την ημερομηνία καθορισμού του συντελεστή μειώσεως .
4 . Τα πιστοποιητικά εκδίδονται το αργότερο την πέμπτη εργάσιμη ημέρα που έπεται της ημέρας υποβολής της αιτήσεως .
5 . Κατά παρέκκλιση από το άρθρο 8 παράγραφος 4 του κανονισμού ( ΕΟΚ ) αριθ . 3719/88 της Επιτροπής ( 2 ), η εισαγόμενη ποσότητα δεν μπορεί να είναι μεγαλύτερη από εκείνη που αναφέρεται στις θέσεις 17 και 18 του πιστοποιητικού εισαγωγής . Ο αριθμός 0 εγγράφεται για το σκοπό αυτό στη θέση 19 του εν λόγω πιστοποιητικού .
6 . Η αίτηση πιστοποιητικού εισαγωγής και το πιστοποιητικό περιλαμβάνουν στη στήλη "Σημειώσεις" και στη θέση 24 την ένδειξη "Μη εφαρμογή της εισφοράς ( ποσόστωση νήσου της Ρεϋνιόν ) - κανονισμός ( ΕΟΚ ) αριθ . 338/92 ".
7 . Από το πιστοποιητικό δημιουργείται η υποχρέωση να πραγματοποιηθεί από τα κράτη ΑΚΕ . Η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής .
8 . Τα πιστοποιητικά εισαγωγής ισχύουν επί 45 ημέρες από την ημέρα της εκδόσεώς τους .
Το ποσό της εγγυήσεως για τα πιστοποιητικά ανέρχεται σε 16 Ecu ανά τόνο .
9 . Η Γαλλία ενημερώνει την Επιτροπή για τις αποφάσεις που λαμβάνονται κατ' εφαρμογή των διατάξεων του παρόντος άρθρου, με γραπτή τηλεπικοινωνία, κάθε Παρασκευή το αργότερο στις 13.00, ώρα Βρυξελλών . Οι πληροφορίες αυτές πρέπει να ανακοινώνονται ξεχωριστά από εκείνες που αφορούν άλλες αιτήσεις πιστοποιητικών εισαγωγής στον τομέα των σιτηρών . Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Φεβρουαρίου 1992 .

Labels: 3
18
17